Lozovik (Velika Plana)

**Lozovik** je naselje u Srbiji u opštini Velika Plana u Podunavskom okrugu. Prema popisu iz 2002. bilo je 5607 stanovnika (prema popisu iz 1991. bilo je 6295 stanovnika).

## Historija

Varošica Lozovik se nalazi severno od V. Orašja, a južno od Male Krsne, u prostranoj dolini Morave. Lozovik je starije naselje. Za vreme Austrijske Srbije (1718-1739. g.) pominje se kao naseljeno mesto pod imenom Lasofica-Lassoviz. Godine 1732. Lozovik je pripadao smederevskom «dištriktu» (srezu) i imao je crkvu i 28 domova. Po aračkim spiskovima Lozovik je imao 1818. g. 105, a 1822. g. 121 kuću. Godine 1846. Lozovik je imao 251 kuću, a po popisu iz 1921. g. u Lozoviku je bilo 1074 kuća sa 5585 stanovnika.

Prve su kuće bile kod stare škole i tu je osnova selu, odakle se ono širilo prema Moravi i prema Carigradskom drumu. Vele, da je varošica dobila ovo ime po lozi, koja je ovde bilo mnogo u doba naseljavanja.

Najstarija je porodica Terzić.(14 kuća., sv. Vrači). Njihov predak, koji je po zanatu bio terzija, osnovao je ovo naselje. Pričaju da su njihovi preci učestvovali u Kosovskom Boju, i da ih je «knez Lazar prokleo» zbog čega se «slabo pate», te nisu mnogobrojna porodica i ako su najstariji. Stare porodice, čiji su preci došli sa Kosova, su: Tufegdžići, Devići, Šajkovići, Miladinovići, Ćupezanska familija, Rotonjska familija, Mašići, Skokići i Stanimirovići. Ostale su porodice dolazile iz raznih krajeva i neke od njih se su dobajala imena i nadimke po mestima iz koji su došle: **Jordanci** - Jordanski (23 k., sv. Arhanđeo - ***stanje iz 1925 godine*** ) - Stara i jedna od najstarijih porodica, nepoznatog porekla., zatim Zubaljci, Piroćanci i Homoljci.

Lozovik ima svoju školu od 1835. godine i ona je bila smeštena u privatnoj kući, u sredini sela. Od 1845. g. postojala je škola na mestu «Klenje», koja je 1863. g. izgorela. Do 1871. g. škola je bila smeštena u napuštenoj crkvenoj kući, a te je godine podignuta nova školska zgrada. Druga školska zgrada podignuta je 1907. godine. Današnja crkva podignuta je 1822. godine u blizini stare crkve brvnare pod šindravnim krovom.. (podaci krajem 1921. godine).

## Demografija
U naselju Lozovik živi 4458 punoletnih stanovnika, a prosečna starost stanovništva iznosi 40,9 godina (39,7 kod muškaraca i 42,1 kod žena). U naselju ima 1552 domaćinstva, a prosečan broj članova po domaćinstvu je 3,61.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

### Korišćena Literatura
* Izvor Monografija Podunavske oblasti 1812-1927. objavjeno (1927 g.)„Napredak Pančevo,,
* „Letopis“: *Podunavska mesta i običaji* Marina (Beč 1999 g.). Letopis period 1812 – 2009 g. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Doseljenici čime se bavili meštani
* *Napomena*
U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca.
 
## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)